31994R2283
L 248/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2283/94 НА КОМИСИЯТА
от 20 септември 1994 година
за изменение на Регламент (ЕИО) № 3378/91 относно установяване на подробни правила за продажбата на масло за износ от интервенционни складове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕО) № 1880/94 (2) и по-специално член 6, параграф 7 от него,
като има предвид, че Регламент (ЕИО) № 3378/91 на Комисията (3), последно изменен с Регламент (ЕО) № 1655/94 (4), предвижда количества масло от публично складиране да се предоставят на разположението на операторите и да се организират търгове, inter alia, за определянето на минималните продажни цени на масло, предназначено за износ или в непроменено състояние, или след преработка; като има предвид, че член 1 от посочения регламент постановява, че масло, пуснато за продажба, трябва е било вкарано на склад от интервенционната агенция преди 1 януари 1992 г.;
като има предвид, че с оглед на нарастването на запасите от масло и на наличните количества продажбите следва да се разширят и по отношение масло, вкарано на склад преди 1 февруари 1992 г.;
като има предвид, че мерките, предвидени в настоящия регламент са в съответствие със становището на Управителния комитет по мляко и млечни продукти,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕИО) № 3378/91 датата „1 януари 1992 г.“ се заменя с датата „1 февруари 1992 г.“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 септември 1994 година.